钦定古今图书集成/明伦汇编/氏族典/第177卷 > 田仁朗
## 钦定古今图书集成/明伦汇编/氏族典/第177卷 > 田仁朗

按《宋史田仁朗传》：“仁朗，大名元城人。父武，仕晋昭义
军节度使。仁朗以父任西头供奉官。太祖即位，从讨
李重进有功。乾德中，讨蜀，命仁朗为凤州路壕砦都
监，功迁染院副使，俄迁内染院使，改左藏库使，为中
官所谗，停职。开宝六年，起为榷易使。七年，以西北边
内侵，选知庆州。太平兴国初，为西上阁门使。四年，征”
太原，命仁朗与阁门祗候。太原平，留仁朗为兵马钤
辖、闲厩使。从幸大名，又命为沧州钤辖。俄迁东上阁
门使、知秦州。九年，判四方馆事。李继迁为乱，攻麟州，
命仁朗驰传发兵击之。仁朗次绥州，奏请益兵，留月
馀。太宗大怒，责授商州团练副使。后上知其无罪，召
拜右神武军大将军，留知雄州，加领“澄州刺史。时河
北用兵，大藩多用节将，朝议以通判权位不伦，选诸
司使有吏干者佐之。”以仁朗知定州节度副使事。卒，
年六十，时端拱二年也。